สวัสดีค่ะ คือหนูพึ่งกินยาคุมแบบเดือน แผงแรก ซึ่งหนูไม่รู้ว่ากินยังไง เพราะหนูกินตอนที่ประจำเดือนยังไม่มา หนูเริ่มกินวันที่4เมษา จนถึงวันนี้วันที่13เมษา ประจำเดือน เดือนก่อน หนูมาวันที่22มีนา ซึ่งแม่แฟนซื้อมาให้2แผง บอกให้เรากิน หนูก็กินวันนั้นเลย ก็นึกว่ามันให้กินวันไหนก็ได้ ตอนนี้หนูกินมา11วันแล้ว หนูพึ่งมี เพศสัมพันธ์กับแฟนแบบหลั่งในวันนี้ ซึ่งปกติเขาไม่หลั่งใน ปกติหลั่งนอก วันนี้เขาหลั่งในไม่บอกหนู หนูก็คิดว่ากินเกิน7วันหลั่งในจะไม่ท้อง แต่หนูก็ไม่ได้บอกเขาหลั่งในนะคะ คือตอนนี้ หนูเครียดมากๆว่าจะท้องไหม ตอนนี้ไม่กล้าบอกใครเลย หนูกลัวจริงๆ
สวัสดีค่ะ โดยปกติ การทานยาคุมกำเนิดนั้น ควรทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากไม่ได้ทานภายใน 1-5 วันดังกล่าว ต้องทานต่อเนื่องอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะดังนั้น หากเริ่มกินยาในวันที่ 4 เม.ย. แล้วได้มีเพศสัมพันธ์ในวันที่ 13 เม.ย. ยาคุมก็จะสามารถออกฤทธิ์ในการป้องกันการตั้งครรภ์ได้แล้วค่ะ โดยหากทานยาได้อย่างถูกต้อง ก็จะสามารถป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงถือว่าน้อยอยู่ค่ะ